La Fira del Comerç i Turisme de Sagunt celebra el 25 aniversari amb més de 2.700 m2 d'exposició en el Triangle Umbral
23 de maig 2018

![Imagen 1](/media/mpbecfpo/33img_5768_cuerpo.jpg)![Imagen 2](/media/nevn0yjg/33img_5767_cuerpo.jpg)

La Fira de Comerç i Turisme de Sagunt, organitzada per l'Associació de Comerciants i Professionals Port de Sagunt (ACPS) i en la qual col·labora l'Ajuntament de Sagunt, celebra enguany el 25 aniversari amb una exposició de més de 2.700 m2 per a fomentar el comerç de la localitat i tindrà lloc l'1, 2 i 3 de juny en el parc Rei Joan Carles I (Triangle Umbral). 

El president de l'ACPS, Marcelo Cuadros, ha explicat que en esta jornada “**s'oferirà a la ciutadania una gran varietat de propostes a més d'un ampli horari on podran efectuar les compres de forma tranquil·la i agradable**”. El president ha afegit que la fira comptarà amb animacions lúdiques per a tots els públics. “**No ens podíem oblidar dels més xicotets amb l'aplaudit taller 'Mercat cuiner' i el concurs de dibuix 'Com veus al xicotet comerç', a més de la gran actuació de la rondalla de majors del Port de Sagunt**”.

Cuadros ha aprofitat per a felicitar i agrair la col·laboració de l'Ajuntament de Sagunt, així com per a convidar tota la ciutadania a participar en l'esdeveniment, que comptarà amb una exposició amb fotografies dels 25 anys de fira. A més, totes les compres s'obsequiaran amb un tiquet per a una rifa de 25 regals, un per cada any de fira.

![](/media/wobojslt/34img_5750_cuerpo.jpg)  
  

**La Gran Picaeta Marinera**

A la Fira del Comerç i Turisme se suma la iniciativa de la Gran Picaeta Marinera, una ruta de restaurants i bars que oferiran una varietat de tapes i begudes a 3 euros. Se celebrarà els dies 25, 26 i 27 de maig i l'1, 2 i 3 de juny en horari de 18 a 21 hores els divendres i d'11.30 a 13.30 els dissabtes i diumenges. Els participants que degusten en la ruta alguna de les tapes rebran un carnet el qual s'encunyarà en cada establiment i una vegada es complete es depositarà en l'urna gastronòmica situada en la caseta de l'ACPS en la fira comercial. De entre tots els tiquets se sortejaran 5 premis.

![](/media/hqujdujy/34cartel-feria-marinera-2018.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/la-fira-del-comerc-i-turisme-de-sagunt-celebra-el-25-aniversari-amb-mes-de-2-700-m2-d-exposicio-en-el-triangle-umbral/ "Facebook")
*   [](http://twitter.com/share?url=https://aytosagunto.es/va/actualitat/la-fira-del-comerc-i-turisme-de-sagunt-celebra-el-25-aniversari-amb-mes-de-2-700-m2-d-exposicio-en-el-triangle-umbral/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-fira-del-comerc-i-turisme-de-sagunt-celebra-el-25-aniversari-amb-mes-de-2-700-m2-d-exposicio-en-el-triangle-umbral/ "Linked In")
*   [](mailto:?body=https://aytosagunto.es/va/actualitat/la-fira-del-comerc-i-turisme-de-sagunt-celebra-el-25-aniversari-amb-mes-de-2-700-m2-d-exposicio-en-el-triangle-umbral/)